Sørby Parkvej 43, 4200 Slagelse - Villa på 163 kvm - Sagsnr. 284-S19-648
Sørby Parkvej 43
Ejerudgift pr.md. 2.377
Velindrettet villa med lukket have i Sørby Magle
Denne yderst velholdte etplansvilla har mange forcer - og med nøgleord som funktionel indretning, tre værelser og lukket have får familielivet fortrinlige rammer her i attraktive Sørby Magle nær Slagelse.
På Sørby Parkvej 43 møder I ejendommen fra 1972, hvis hvide murstensfacade komplementeres af et rødt tag, der skaber et flot helhedsindtryk. Tilknyttet matriklen er også en stor garage og brændeskur.
I bydes velkommen i en entré, hvorfra de 163 m2 udfolder sig via en god planløsning uden spildplads. Indenfor venter tre regulære værelser med fin skabsplads og mange muligheder - hvad end I ønsker børneværelser, kontor eller hobbyrum. Endvidere er der et gæstetoilet og et badeværelse med en bruseniche til det hurtige morgenskyl og et badekar, der inviterer til ro efter en lang dag.
Køkkenet fremstår let og klassisk med hvide elementer og grå bordplader. Oveni er det udstyret med rigelig skabsplads, praktisk spisekrog og gængse hvidevarer, heriblandt en Voss-ovn i arbejdsvenlig højde, så I får optimale rammer til de kulinariske udfoldelser. Herfra har I adgang til et bryggers med separat indgang.
Middagen serveres i den tilstødende spisestue, der alternativt kan etableres som et soveværelse, hvis I ønsker det. Husets hjerte er den indbydende vinkelstue med aflange vinduer, som gavmildt trækker dagslyset ind, mens brændeovnen bliver et naturligt omdrejningspunkt i vinterhalvåret.
Udenfor kan I se frem til en overdækket fliseterrasse og en dejlig, lukket have med plads til leg og afslapning under åben himmel.
Når hverdagen melder sin ankomst, finder I en meget velrenommeret skole, daginstitution, indkøb og idrætshal inden for en radius af blot én kilometer, ligesom I kan glæde jer over rolige stisystemer til skolebørnene. Der er også hurtig adgang til bus og motorvej, mens bilturen til Slagelse kan klares på omkring 10 minutter.
Sagsnummer 284-S19-648
Brt./Nt. ekskl. ejerudg. 6.356 / 5.463
Boligen ligger i Sørbymagle. I dette nabolag finder du blandt andet 2 børnehaver og 29 virksomheder.